Māris Bezmers

Māris Bezmers (dzimis  Liepājā) ir latviešu aktieris. 
1997. gadā Madonā absolvējis mūzikas skolu basģitāras specialitātē, bet 1999. gadā - ģimnāziju. 2003. gadā beidzis Latvijas Kultūras akadēmijas Ekrāna un teātra mākslas nodaļas aktierkursu.

Kopš 2002. gada piedalās Valmieras teātra izrādēs. Pazīstams ar Roberta lomu seriālā "Viņas melo labāk" un Dana lomu seriālos "Svešā dzīve" un "Cerību iela 21".

2016. gadā aizgāja no štata Valmieras Drāmas teātrī un turpmāk darbojas kā neatkarīgais mākslinieks. Spēlē izrādes teātra klubā "Austrumu robeža", Ditas Balčus teātrī "Divas Acis", Jura Rijnieka teātrī "Pannas teātris" u.c. spēlē galveno Grinča lomu bērnu teātra izrādē "Grinča ziemassvētki". 
2016. gadā iestājās Latvijas Kultūras akadēmijas maģistrantūrā, lai studētu kino režiju. 
2018. gadā absolvē maģistrantūru ar diplomdarba filmu "Debesu ciemiņš", kurā spēlē virkne pazīstamu latviešu aktieru. pēc studiju pabeigšānas darbojas gan kā režisors gan producents, gan aktieru atlases režisors.
Režisēja seriāla "Viņas melo labāk" 9. un 10. sezonu, pēc tam piedalījās kā režisors seriāla "Nemīlētie" 7., 8. un 9. sezonā. 2024. gadā bija režisors 8 sēriju TV seriālam "Templis".

 Atsauces 

 Ārējās saites 
 Māris Bezmers izrades.lv

Kategorija:1980. gadā dzimušie
Kategorija:Latviešu teātra aktieri
Kategorija:Liepājā dzimušie